**ЗДРАВСТВЕНИ ЦЕНТАР ВРАЊЕ**

**Број: 01-6548**

**Датум: 17.10.2023.године**

 **В р а њ е**

 На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 - Анекс I), Кадровског плана за Здравствени центар Врање бр.112-01-64/2023-02 од 23.06.2023.године, Инструкције Министарства здравља Републике Србије бр.120-01-151/2020-02 од 31.08.2023 године, као и Одлуке  о потреби заснивања радног односа бр. 01-6547 од 17.10.2023. године, в.д.директора Здравственог центра Врање, расписује

**О Г Л А С**

за пријем у радни однос на **одређено** време, због повећаног обима посла за период **најдуже до 30.11.2023.године**, са пуним радним временом, и то за следећа радна места;

1. **Медицинска сестра техничар на осталим болничким одељењима, 1 (један) извршилац**, у **Служби за педијатрију** ОЈ Општа болница Здравственог центра Врање;

**Услови**: четврти степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:*** према Правилнику о организацији  и  систематизацији послова Здравственог центра Врање члан 28. тачка 2.10.11. Секундарна здравствена заштита.

1. **Медицинска сестра техничар у интензивној нези, 2 (два) извршиоца**, у Служби за анестезиологију са реаниматологијом ОЈ Општа болница Здравственог центра Врање;

***Услови****:* IV степен стручне спреме – завршена медицинска школа; положен стручни испит, лиценца, најмање 6 месеци радног искуства у наведеном звању

***Опис послова****:*према Правилнику о организацији  и  систематизацији послова Здравственог центра Врање члан 28. тачка 2.18.12. Секундарна здравствена заштита:

1. **Медицинска сестра/техничар у хемодијализи, 1 (један) извршилац,** у Дневној болници за нефрологију са хемодијализом ОЈ Општа болница Здравственог центра Врање.

***Услови****:* IV степен стручне спреме – завршена медицинска школа; положен стручни испит, лиценца, најмање 6 месеци радног искуства у наведеном звању

***Опис послова****:*према Правилнику о организацији  и  систематизацији послова Здравственог центра Врање члан 28. тачка 2.20.4. Секундарна здравствена заштита.

1. **Лабораторијски техничар – 1 (један) извршилац**, у Служби за клиничко-биохемијску лабораторијску дијагностику ОЈ Општа болница Здравственог центра Врање;

***Услови***:  IV степен стручне спреме, завршена средња медицинска школа, положен стручни испит, лиценца или решење о упису у именик одговарајуће Коморе;

***Опис послова:***према Правилнику о организацији  и  систематизацији послова Здравственог центра Врање члан 28. тачка 2.17.6. Секундарна здравствена заштита.

1. **Лабораторијски техничар – 1 (један) извршилац**, у Одељењу болничке банке крви ОЈ Општа болница Здравственог центра Врање,

***Услови***:  IV степен стручне спреме, завршена средња медицинска школа, положен стручни испит, лиценца или решење о упису у именик одговарајуће Коморе;

***Опис послова:***према Правилнику о организацији  и  систематизацији послова Здравственог центра Врање члан 28. тачка 2.14.7. Секундарна здравствена заштита.

**Заинтересовани кандидати подносе:**

* Пријаву на оглас са кратком пословном биографијом, адресом и контакт телефоном
* Фотокопију личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту
* Оверену фотокопију лиценце или решење о издавању лиценце
* Оверену фотокопију доказа о промени презимена (уколико је презиме кандидата различито на дипломи и лиценци или на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Рок за подношење пријава **8 дана** од дана објављивања на web страници Министарства здравља Републике Србије.

 Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос, као и оверену документацију.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

 Коначну одлуку о избору кандидата доноси директор Здравственог центра Врање.

Неблаговремене и пријаве са недостацима неће се разматрати.

Пријаву доставити у затвореној коверти са назнаком **„за оглас број 48, под редним бројем: \_\_\_\_"**  на адресу :

**Здравствени центар Врање**

**Улица: Јована Јанковића Лунге бр.1**

**17500 Врање**

   **В.Д. ДИРЕКТОРА**

 **ЗДРАВСТВЕНОГ ЦЕНТРА ВРАЊЕ**

 **Др Саша Ђорђевић**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**